## Nyári szokás- és szabályrend

- A gyerekeknek minden esetben legyen saját, otthonról hozott, névvel és jellel ellátott ágyneműje, fogmosó- felszerelése, törölközője, fürdőruhája, papucsa, fésűje, műanyag üvege.

- Alvós játékon kívül más játékot ne hozzanak be!

- Abban az esetben, ha a következő héten másik csoportban lesznek a gyermekek, pénteken minden személyes holmit vigyenek haza. Az ágyneműt és a törölközőt minden pénteken hazaküldjük kimosni, melyet hétfőnként visszavárunk.

Reggel az udvaron az ügyeletes óvodapedagógus fogadja (az étkezési lista alapján érkezteti) a gyermekeket. A gyermekek az udvar teljes területén tevékenykedhetnek, játszhatnak a homokozókat kivéve.

Az átöltözés és tisztálkodás után a reggeli közösen zajlik csoportonként 8.30 és 9.00 között.

Az udvarra menetel előtt a gyermekek fürdőruhába vagy kinti ruhába öltöznek és a felnőttek bekenik őket naptejjel szükség esetén. Kimenetel előtt a csoportszobák ajtaját a folyosó felől be kell zárni!

A nyári időszak alatt az udvari szokás – és szabályrendszer érvényes.

- A pancsolás csak felnőtt irányítása, felügyelete mellett történhet. Pancsolás után mindenki a saját törölközőjét használja.

- Mezítláb is játszhatnak az udvaron.

- A párakaput folyamatosan használhatják, de nem állhatnak alatta. Sem a medencében, sem a párakapunál a fúvókákhoz nem nyúlhatnak.

- Hőségriadó esetén a rendelkezéseknek megfelelően járunk el.

- Hőség esetén, elsötétítéssel, ventilátorokkal igyekszünk hűteni a termeket.

- Figyelünk a fokozott folyadékbevitelre, naponta többször lezuhanyoztatjuk a gyermekeket.

- Az udvaron felhívjuk a gyermekek figyelmét arra, hogy árnyékos helyen tartózkodjanak, a bőrüket naptejjel védjük.

A trambulint a szabályoknak megfelelően használhatják. A homokozóba vihetnek be vizet óvodapedagógus engedélyével. A folyadékfogyasztásról a csoportba beosztott felnőtteknek folyamatosan gondoskodniuk kell. A mosdóhasználat saját csoportban a teraszról megközelítve történik. Hőségriadó esetén a szabályoknak megfelelően kell eljárni. A délelőtti gyümölcs-fogyasztás az udvaron történik kézmosás után.

Ebéd előtt a gyerekek segítséggel lezuhanyoznak és benti ruhába öltöznek. Nagy meleg esetén lefekvéskor a felesleges ruhadarabokat levehetik.

A nap további részében a Nyári napirendben leírtak érvényesek. Hazamenetelkor a gyermekek a szüleikkel együtt elköszönnek a csoportba beosztott óvodapedagógustól. Az udvari játékokat a délutános műszakban dolgozó óvónők a dajkák és a gyerekek segítségével a helyükre rakják, a homokozót minden esetben letakarják.